Case ID: 1102873
Sentence 74: Təqsirləndirilən şəxs həmin maşınları özü alıb satmasını, yəni kiminləsə də, maşın alqı-satqısı ilə bağlı, o cümlədən Türkiyə Respublikası vətəndaşı ilə şərikli iş görməsi barədə ona heç nə deməmişdir.» Şahid12 cinayət işinin 3-cü cildinin 48-51-ci vərəqlərində olan və məhkəmə iclasında elan edilərək tədqiq edilmiş ifadəsində göstərmişdir ki, «2017-ci ilin axırlarında özü üçün yanacağın işlədilməsi baxımından sərfəli olan İran İslam Respublikası istehsalı olan “Saipa Tiba” markalı maşın almaq istəmiş, buna görə də qardaşı Yeniseylə birlikdə Bakı şəhəri Badamdar qəsəbəsində yerləşən maşın bazarına getmiş, çox axtarışdan sonra bir şəxsin ** EF *** dövlət nömrə nişanı olan avtomaşın satmasını görmüş, maşının rəngi ağ olmaqla 2013-cü il buraxılışı olmuş, lakin maşının texniki pasportu, maşının yanında olan şəxsin adına deyil, adı yadında qalmayan şəxsin adına olmuş, həmçinin maşının bankda girovda olan maşın olmasını bilmiş, həmin şəxs maşını 6.500 manata satacağını bildirmiş və maşının öz rəhbərinin maşını olmasını və həmin şəxsin milliyətcə türk olmasını bildirmiş, ondan maşının qiymətində güzəşt etməsini xahiş etdikdə sonuncu maşının sahibi olan həmin milliyəti türk olan şəxsi çağıracağını, onunla özünün danışıb razılaşmasını təklif etmiş, bir az keçmiş adı Zərərçəkmiş şəxs olan şəxs gəlmiş və maşının yanında olan həmin şəxsi öz işçisi kimi təqdim edib özünün firması və firmanın da bir neçəmaşını olmasını, firmanı ləğv etməsini, ona görə də maşınları satıb ölkədən getmək istəməsini bildirmiş, Zərərçəkmiş şəxs ilə həmin maşını alqı-satqısını 6.000 manata razılaşmış, həmin maşın üçün beh olaraq Zərərçəkmiş şəxs 500 manat pul vermiş, bundan sonra Zərərçəkmiş şəxs həmin maşını yaşadığı evin yaxınlığında yerləşən maşın dayanacağına gətirmiş, səhəri gün Respublika DYP-nin Xırdalan şəhərində yerləşən binasının həyətində onlarla görüşmüş, maşına 1 il müddətinə etibarnamə verilmiş, bundan sonra maşının qalan pulu olan 5.500 manat pulu şəxsən DYP-nin həyətində Zərərçəkmiş şəxs vermiş, daha sonra isə maşının açarını ondan almış, təxminən 1 ildən sonra isə həmin maşını Naxçıvan şəhərində qohumu Rəqib Süleymanova 7.200 manata satmışdır.» Şahid14 cinayət işinin 6-cı cildinin 128-130-cu vərəqlərində olan və məhkəmə iclasında elan edilərək tədqiq edilmiş ifadəsində göstərmişdir ki, «Zərərçəkmiş şəxs 2008ci ildə onun bacısı Lalə Rüstəmova ilə ailə həyatı qurmuş, birgə nikahlarından bir uşaqları vardır.